“ஓய்வூதியமே போதும் என்றாலும் ஓய்வுக்குப் பிறகு என்னால் வீட்டில் சும்மா இருக்க முடியவில்லை. வீட்டில் இருந்தபடியே ஏதாவது தொழில் ஆரம்பிக்கலாம் என முடிவெடுத்தேன். எந்தத் தொழிலைத் தேர்வு செய்யலாம் என்ற என் குழப்பத்துக்கு, கோவை வேளாண் பல்கலைக்கழகம் நடத்திய பயிற்சி முகாம்கள் தெளிவு தந்தன” என்று சொல்லும் ஜோதிபதி, இயற்கை வேளாண் பொருட்கள் மூலமாக மதிப்புக்கூட்டு பொருள் தயாரித்து விற்கலாம் என முடிவு செய்தார். மதிப்புக்கூட்டுப் பொருட்களுக்குத் தேவையான மூலப் பொருட்கள் வீட்டுக்குப் பக்கத்திலேயே கிடைத்தால், தொழிலை நேர்த்தியாகக் கொண்டு செல்ல முடியும் என்பதும் அவருக்குப் புரிந்தது.